DOI: 10.5279/dk-sa-dda-24881
title: Den Danske Sygeplejerskekohorte, 1999
title: The Danish Nurse Cohort, 1999

description: Baggrunden for den Danske Sygeplejerskekohorte skal findes i Danmark i 1970- 90´erne, hvor det var hyppigt brugt at give hormonsubstitution til kvinder i overgangsalderen for at lette symptomerne forbundet hermed. I 1970´erne og 1980´erne viste amerikanske undersøgelser af sygeplejersker, at en sådan brug af kvindelige kønshormoner efter menopausen kunne reducere hyppigheden af hjerte-karsygdomme med 40-50% og reducere antallet af hoftebrud med ca. 40%. Dette gav håb om, at det var muligt at forebygge to af de største folkesygdomme blandt kvinder efter menopausen: osteoporose (knogleskørhed) og aterosklerose (åreforkalkning). Samtidig har andre undersøgelser dog påvist sammenhæng mellem brug af hormonsubstitution til kvinder og en øget risiko for brystkræft. Sygeplejerskekohorten blev etableret i dette krydsfelt med formålet om at undersøge gevinster og risici ved brug af hormoner, herunder hvilken indflydelse hormonsubstitution har på henholdsvis osteoporose, hjerte-karsygdomme og brystkræft. Desuden var formålet også at belyse om kombinationen af østrogen og gestagen, der er hyppigt brugt i Danmark, har samme effekt som østrogen alene i forhold til førnævnte gevinster og risici.
      
      Kohorten omfatter alle danske kvindelige sygeplejersker over 44 år, som var aktive eller passive medlemmer af Dansk Sygeplejeråd. Valget af netop sygeplejersker til kohorten begrundes med formodningen om, at sygeplejerskerne kan give sikre helbredsoplysninger om sig selv i kraft af deres faglige baggrund. Data er indsamlet i tre runder i 1993, 1999 og 2009, og i alle tre omgange blev der udsendt spørgeskemaer, som sygeplejerskerne har udfyldt individuelt. I 1993 blev der udsendt 23.190 spørgeskemaer, hvoraf 86% blev besvaret. I 1999 blev 31.642 spørgeskemaer udsendt, hvoraf 76% blev besvaret, og i 2009 blev 12.955 spørgeskemaer udsendt, hvoraf 86% blev besvaret.
      
      Man har i dataindsamlingsprocessen været opmærksomme på de validitetsmæssige udfordringer, det kan medføre at lade sygeplejeskerne selv rapportere eksempelvis brug af hormonsubstitution. Dette har man søgt at imødegå ved at inddrage oplysninger fra nationale registre og sammenholde disse med de oplysninger, som sygeplejeskerne selv har angivet, og en sådan sammenligning viste en acceptabel overensstemmelse.
      
      Det nærværende materiale er data fra spørgeskemaundersøgelsen i 1999 og afdækker følgende områder:
      
      -baggrundsoplysninger
      
      -arbejdsforhold
      
      -sundheds- og sygdomsadfærd
      
      -gynækologiske forhold
      
      -p-piller
      
      -hormonspiral
      
      -hormonbehandling i overgangsalderen
      
      -vægtforhold
description: Formålet med den danske sygeplejerskekohorte er primært at undersøge de langsigtede konsekvenser ved brug af hormonsubstitution til kvinder. Herunder er ønsket at belyse sammenhængen mellem hormonsubstitution til kvinder og osteroporose, hjerte-kar-sygdomme og brystkræft.
description: The purpose of the ‘Danish Nurse Cohort’ is primarily to examine the long-term consequences of the use of hormone replacement for women. This includes a request to provide a link between hormone replacement for women and osteoporosis, cardiovascular disease and breast cancer.